Diari Oficial de la Generalitat Valenciana


Sumari del DOGV 7733, del 03-03-2016 (2016/1455)

RESOLUCIÓ d'1 de març de 2016, del director general de Relacions amb les Corts, per la qual es disposa la publicació del conveni entre l'Agència Valenciana del Turisme i el Patronat Provincial de Turisme València Terra i Mar per la participació en l'estand de la Fira FITUR 2016, destinat a presentar l'oferta turística de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7733

Data del DOGV
:   03-03-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/1455


Data del document
:   01-03-2016

Organisme emissor
:   Presidència de la Generalitat

Tipus de document
:   Resolució

RESOLUCIÓ d'1 de març de 2016, del director general de Relacions amb les Corts, per la qual es disposa la publicació del conveni entre l'Agència Valenciana del Turisme i el Patronat Provincial de Turisme València Terra i Mar per la participació en l'estand de la Fira FITUR 2016, destinat a presentar l'oferta turística de la Comunitat Valenciana. [2016/1455]  
L'Agència Valenciana del Turisme i el Patronat Provincial de Turisme València Terra i Mar han subscrit, prèvia tramitació reglamentària, el dia 8 de febrer de 2016, el conveni per la participació en l'estand de la Fira FITUR 2016, destinat a presentar l'oferta turística de la Comunitat Valenciana.  
En compliment del que establix l'article 111.3 de la Llei 8/2010, de 23 de juny, de la Generalitat, de Règim Local de la Comunitat Valenciana, procedix la publicació en el Diari Oficial de la Comunitat Valenciana de l'esmentat conveni, que ha quedat inscrit en el Registre de Convenis de la Generalitat amb el número 172/2016 i que figura com a annex d'esta resolució.  
  
València, 1 de març de 2016.- El director general de Relacions amb les Corts: Antonio Torres Salvador.  
  
  
Conveni de col·laboració entre l'Agència Valenciana del Turisme i el Patronat Provincial de Turisme València Terra i Mar, per a participar en l'estand de la fira FITUR 2016, destinat a presentar l'oferta turística de la Comunitat Valenciana  
  
València, huit de febrer de 2016  
D'una part, Francesc Colomer Sánchez, secretari autonòmic i president de l'Agència Valenciana del Turisme, en virtut del que disposa l'article 3 del Decret 102/2015, d'1 de juliol, del Consell, pel qual cessen i nomena les persones titulars de secretaries autonòmiques de la Generalitat (DOCV 06.07.2015), i en l'article 5 del Decret 103/2015, de 7 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat (DOCV 08.07.2015), que intervé en este acte en nom i representació de l'esmentada entitat de dret públic, entitat adscrita a la Presidència de la Generalitat, amb personalitat jurídica pròpia, que es regula pel que disposa l'article 67 de la Llei 3/1998, de 21 de maig, de la Generalitat, de Turisme de la Comunitat Valenciana, i pel que disposa el Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme. El domicili de la referida entitat de dret públic, als efectes del present document, és el situat a València, carrer Castán Tobeñas, 77, ciutat administrativa 9 d'Octubre, Torre II, planta tercera.  
La seua legitimació i representació per a este acte es deriva del que establix l'apartat dos e) de l'article 5 del referit Decret 209/2004, de 8 d'octubre, en virtut del qual el president de l'Agència Valenciana del Turisme exercirà la representació permanent de l'Agència en la firma de convenis, trobant-se autoritzada la firma d'este conveni per l'Acord del Consell de data 5 de febrer de 2016.  
I d'una altra, Pilar Moncho Matoses, diputada de Turisme de la Diputació Provincial de València i vicepresidenta del Patronat Provincial de Turisme, València, Terra i Mar, amb núm. CIF S3715579P, en nom seu i representació, en virtut del que disposa l'article 34.1.f) i 34.2 de la Llei 7/1985, Reguladora de les Bases de Règim Local, així com mitjançant el Decret de Delegació núm. 0243, de 16 de setembre de 2015, facultada expressament per a la firma del present conveni pel Decret núm. 6, de data 4 de febrer de 2016, i assistida pel secretari general d'esta corporació, Vicente Boquera Matarredona, en l'exercici de les funcions de fe pública que li atribuïx l'article 92 bis 1.a) de l'esmentada Llei Reguladora de les Bases del Règim Local.  
  
Les parts, segons intervenen,  
  
Exposen  
1r. Que l'Agència Valenciana del Turisme té a càrrec seu l'impuls i l'execució de la política turística de la Generalitat amb relació a la promoció de la qualitat i la innovació, el desenvolupament, la millora, la informació i la difusió del sector turístic valencià, i potenciar la dita oferta, per mitjà del suport a la comercialització, la informació i la difusió del producte turístic de la Comunitat Valenciana, i en general, la realització de les activitats necessàries per a una millor promoció de l'oferta turística de la Comunitat Valenciana.  
2n. Que el Patronat Provincial de Turisme de València Terra i Mar té, entre altres funcions, l'exercici de les competències que té atribuïdes en matèria de promoció turística de l'oferta de la província de València, desenvolupar accions de promoció i màrqueting turístic que permeten millorar el posicionament de l'oferta turística a la Comunitat Valenciana, en l'àmbit nacional i en els mercats emissors internacionals i donar suport a la comercialització dels productes turístics.  
  
3r. Amb data 25 de març de 2015 el llavors secretari autonòmic de Turisme i Comerç, va remetre un escrit als responsables de les entitats gestores de les cinc marques turístiques de la Comunitat (Patronat Provincial de Turisme de Castelló, Patronat Provincial de València Terra i Mar, Patronat Provincial de la Costa Blanca, Turisme València, i Turisme Benidorm) en el qual es proposava la participació conjunta de l'Agència Valenciana de Turisme i les marques en la pròxima edició de FITUR 2016, i replicar el model de participació de l'edició anterior. Per a això, l'Agència Valenciana del Turisme procediria a la convocatòria d'un concurs públic per a la contractació del disseny, la construcció, el muntatge i el desmuntatge d'un estand firal destinat a presentar l'oferta turística de la Comunitat Valenciana en FITUR i la resta de fires nacionals generalistes planificades per a 2016, així com a la reserva de l'espai en tots els recintes que acullen cada un d'estos certàmens, si bé, únicament en el cas de FITUR 2016, cada expositor assumiria el cost de la construcció dels metres quadrats que ocupe el seu espai.  
  
En resposta a este escrit, el llavors diputat de Turisme de la Diputació de València, el 7 de maig de 2015, va remetre un escrit que confirmava la voluntat i l'interés en esta proposta.  
4t. En compliment d'este acord es va aprovar, per Resolució del president de l'Agència Valenciana del Turisme, de 17 de juliol de 2015, l'expedient per a la contractació de la creativitat, el disseny, el projecte tècnic, la construcció, la instal·lació, la decoració, el transport, el muntatge, el desmuntatge i el manteniment d'un estand firal destinat a la presentació de l'oferta turística de la Comunitat Valenciana en les fires nacionals 2016, en el qual per al cas concret de FITUR es detallaven les característiques i els espais de cada un dels estands dels expositors següents: patronats provincials de Turisme (Costa Blanca, Castelló i València Terra i Mar), Ajuntament de Benidorm i Turisme València.  
  
L'adjudicació del contracte va ser acordada per Resolució del president de l'Agència Valenciana del Turisme, de 30 d'octubre de 2015, després de la licitació corresponent, amb publicitat comunitària, i tramitació d'un procediment obert, a favor de l'oferta econòmicament més avantatjosa, presentada per l'empresa Viajes El Corte Inglés, SA, per un import que va ascendir a la quantitat de sis-cents vint-i-cinc mil huit-cents euros (625.800,00 ?), que s'incrementarà en el 21 % d'IVA, açò és cent trenta-un mil quatre-cents díhuit euros (131.418,00 ?); i figura el pressupost global i tancat de cada un dels espais i de les zones.  
  
5t. Que al Patronat Provincial de Turisme València Terra i Mar li correspon, pel que fa als gastos per la seua participació en FITUR 2016, la quantitat màxima de seixanta mil quatre-cents catorze euros amb trenta-nou cèntims (60.414,39 ?), l'IVA inclòs.  
Per tot això que s'ha exposat, i tenint interés tant l'Agència Valenciana del Turisme com el Patronat a col·laborar en la participació en FITUR 2016, les parts atorgants consideren convenient la firma del present conveni de col·laboració interadministrativa, basant-se en les següents.  
  
Clàusules  
  
Primera. Objecte del conveni  
L'objecte del present conveni és establir un acord de col·laboració entre l'Agència Valenciana del Turisme i el Patronat Provincial de Turisme València Terra i Mar per a participar en l'estand de la Fira FITUR 2016, destinat a presentar l'oferta turística de la Comunitat Valenciana, i el Patronat assumix els gastos corresponents a la seua participació en l'esmentat esdeveniment firal.  
Dins de l'estand de la Comunitat Valenciana, hi haurà cinc espais de les marques turístiques (coexpositores) que estaran representades de manera diferenciada dins de l'estand. En este sentit està previst destinar 3 espais, de 180 m² per als tres patronats provincials de Turisme (Costa Blanca, Castelló i València Terra i Mar), un espai per a l'Ajuntament de Benidorm de 78 m² i un espai de 64 m² per a Turisme València.  
  
L'espai destinat al Patronat Provincial de Turisme València Terra i Mar tindrà un total de 180,25 m².  
  
Segona. Contingut de l'estand del Patronat Provincial de Turisme València Terra i Mar en la Fira FITUR 2016  
L'estand del Patronat Provincial de Turisme haurà de tindre l'equipament necessari per al desenvolupament de la promoció turística en la Fira FITUR, açò és: connexió a internet per a l'estand, equipament informàtic, potència elèctrica i connexions de llum per als punts de treball, mostradors i tamborets i imatges per als distints espais de treball, i un magatzem general equipat per a poder guardar el material. Així mateix, l'estand haurà de preveure els serveis de neteja diària.  
  
  
Tercera. Import del conveni  
Per a la participació del Patronat Provincial de Turisme València Terra i Mar en l'estand de FITUR 2016, l'esmentat Patronat haurà de contribuir fins a la quantitat màxima de seixanta mil quatre-cents catorze euros amb trenta-nou cèntims (60.414,39 ?); corresponent a la quantitat que figura en el model de proposició econòmica, del Pressupost tancat i global per a FITUR 2016, del Patronat Provincial de Turisme València Terra i Mar, presentat per l'empresa Viajes El Corte Inglés, SA, adjudicatària del contracte corresponent a la creativitat, el disseny, el projecte tècnic, la construcció, la instal·lació, la decoració, el transport, el muntatge, el desmuntatge i el manteniment d'un estand firal destinat a la presentació de l'oferta turística de la Comunitat Valenciana en les fires nacionals 2016 (exp. 9/15).  
La dita quantitat la satisfarà el Patronat Provincial de Turisme València Terra i Mar, a càrrec de la partida pressupostària de l'esmentat Patronat, capítol II programa 43.000, subprograma 22554 Fires de Turisme.  
Per a procedir al pagament de la quantitat que corresponga relativa als gastos de l'Estand FITUR 2016 destinat a la participació del Patronat Provincial de Turisme València Terra i Mar, s'haurà d'aportar, per part de l'Agència Valenciana del Turisme, la documentació justificativa següent, com a requisit necessari per al pagament:  
1. Còpia de les factures originals al seu nom degudament confrontades relatives a les actuacions relacionades amb l'objecte del conveni, expedides per l'empresa Viajes El Corte Inglés, SA, adjudicatària del contracte de FITUR 2016 per Resolució del president de l'Agència Valenciana del Turisme, de 30 d'octubre de 2015.  
2. L'Agència Valenciana del Turisme presentarà un reportatge fotogràfic i una memòria gràfica de les actuacions detallada i referida a les distintes prestacions i compromisos del conveni i especialment en els aspectes de la ubicació de la marca València Terra i Mar, en l'estand de FITUR 2016.  
3. Per part del Patronat Provincial de Turisme València Terra i Mar es procedirà al pagament de l'import de la quantitat estipulada a l'Agència Valenciana del Turisme una vegada realitzada l'actuació objecte del conveni, rebuda la factura corresponent i complides per l'esmentada entitat pública totes les obligacions, les condicions i els tràmits establits en este, i s'haurà d'acreditar degudament davant del Patronat.  
  
  
Quarta. Obligacions de l'Agència Valenciana del Turisme  
L'Agència Valenciana del Turisme es compromet a:  
1. Executar l'actuació objecte del present conveni, consistent en la creativitat, el disseny, el projecte tècnic, la construcció, la instal·lació, la decoració, el transport, el muntatge, el desmuntatge i el manteniment d'un estand firal destinat a la presentació de l'oferta turística de la Comunitat Valenciana en les fires nacionals 2016, adjudicat per contracte públic a l'empresa Viajes El Corte Inglés, SA.  
2. Per a l'execució del projecte objecte del conveni l'Agència ha contractat pel sistema de licitació oberta, de conformitat amb el que preveu el Text Refós de la Llei de Contractes del Sector Públic.  
  
3. Informar regularment el Patronat de l'execució i les incidències, si les hi ha, de les actuacions que es realitzen.  
  
Quinta. Obligacions del Patronat Provincial de Turisme València Terra i Mar  
El Patronat efectuarà la col·laboració econòmica en els termes que preveu la clàusula tercera del present conveni, sempre que l'Agència complisca els seus compromisos i els justifique en els terminis estipulats.  
De la mateixa manera supervisarà la correcta aplicació de la seua marca turística en l'estand de FITUR 2016, corresponent a la presentació de l'oferta turística de la Comunitat Valenciana.  
  
Sexta. Inexistència d'obligacions econòmiques per a la Generalitat  
L'aplicació i l'execució d'este conveni, inclosos a este efecte tots els actes jurídics que pogueren dictar-se en l'execució i el desenvolupament, no podrà suposar obligacions econòmiques per a la Generalitat, i, en tot cas, haurà de ser atesa amb els seus mitjans personals i materials.  
  
  
Sèptima. Duració  
La vigència del present conveni produirà efecte des del moment de la firma, fins a la finalització de les actuacions previstes en este, i en tot cas fins al 15 de desembre de 2016, i este és el termini màxim de justificació de les actuacions. No obstant això, la justificació de les actuacions pot fer-se des de l'1 de gener de 2016.  
  
Octava. Resolució  
El Conveni de col·laboració entre l'Agència Valenciana del Turisme i el Patronat Provincial de Turisme València Terra i Mar quedarà resolt, en el cas que no tingueren lloc les actuacions previstes en este. Així mateix el present conveni quedarà resolt per mutu acord de les parts. En tot cas, les parts es comprometen a finalitzar aquelles activitats que estiguen en curs.  
Els conflictes que puguen sorgir de la interpretació i el desenvolupament del present conveni així com la resolució de la qüestió o qüestions litigioses sorgides serà competència de la jurisdicció contenciosa administrativa.  
El Patronat Provincial de Turisme València Terra i Mar podrà fer, en qualsevol moment, totes les actuacions de comprovació que crega oportunes per a la verificació de la correcta aplicació per l'Agència Valenciana del Turisme de les quantitats lliurades a favor seu en virtut del present conveni.  
  
Novena. Règim jurídic  
El present conveni s'articula d'acord amb el que disposa l'article 111 de la Llei 8/2010, de 23 de juny, de Règim Local de la Comunitat Valenciana, que establix que les entitats locals de la Comunitat Valenciana podran cooperar amb la Comunitat Autònoma a través de convenis o acords que tinguen com a finalitat l'execució en comú d'obres, la prestació de serveis comuns o la utilització conjunta de béns o instal·lacions, i queda exclosa de l'aplicació de la Llei de Contractes del Sector Públic, per aplicació del que disposa l'article 4.1.c del Reial Decret Legislatiu 3/2011, de 14 de novembre.  
Les parts, llegit el present document, i com a prova de conformitat amb el contingut íntegre, el subscriuen i firmen en tres exemplars al lloc i amb la data al principi indicats.  
  
El president de l'Agència Valenciana del Turisme: Francesc Colomer i Sánchez.  
La vicepresidenta del Patronat Provincial de Turisme València Terra i Mar: Pilar Moncho Matoses.  
El secretari de la Diputació de València: Vicente Boquera Matarredona.